**Materská škola**

**na Ul.francúzskych partizánov 19, 038 61 Vrútky**

**Správa o výchovno-vzdelávacej činnosti,**

**jej výsledkoch a podmienkach materskej školy**

 **Materská škola Ul. Francúzskych partizánov 19 Vrútky**

**za školský rok 2017/2018**

Spracovala: Bc. Mariana Markovičová

 riaditeľka MŠ

**1. Identifikačné údaje o MŠ**

**Názov : Materská škola Ul. Francúzskych partizánov 19 Vrútky**

**Adresa: Ul. francúzskych partizánov 19, 038 61 Vrútky**

**Kontakt:č .t**.:043 4284120

**e-mail**: mspaletko°gmail.com

**web**: www. mspaletko.sk

**Zriaďovateľmaterskej školy:** Mesto Vrútky, Námestie S. Zachara 4, 038 61 Vrútky

**Riaditeľka MŠ:** Bc. Mariana Markovičová

**Vyučovací jazyk:** slovenský

**Rada školy:má 11 členov,** posledná voľba prebehla v r. 2015

 2 za pedagogických zamestnancov

 4 zarodičov

 1 za prevádzkových pracovníkov

 4 delegovaní MsZ Vrútky

**Metodický orgán školy:** Metodické združenie pri MŠ Ul. francúzskych partizánov 19, 038 61 Vrútky

Vedúca MZ : Mgr. Ľubica Mafková

MZ pracovalo podľa plánu a stretlo sa 3 krát počas šk. roka

**Pedagogická rada** pracovala podľa plánu pedagogických rád a stretla sa 3 krát do roka a medzitým sa uskutočňovali krátke operatívne porady

**2. Údaje o počte tried detí zapísaných do MŠ k 15. 09. 2017**

**(údaj k 15. 09. 2017)**

Počet tried: 3

Počet detí: 67

Predškolákov: 24

**(údaj k 30. 06. 2018)**

Počet tried: 3

Počet detí : 66

Predškolákov : 23

.

 Do prvého ročníka ZŠ v školskom roku 2017/2018 bolo zapísaných 22detí, jedno dieťa máodloženú školskú dochádzku.

**3. Zamestnanci MŠ**

Celkový počet zamestnancov materskej školy je 12

Pedagogickí zamestnanci: riad. školy

 učiteľky MŠ - 5

Nepedagogickí zamestnanci: 6 (vedúca ŠJ 0,8 úväzkom, hlavná kuchárka, pomocná kuchárka, školníčka,upratovačka,sezónny kurič).

**3. 1: Kvalifikovanosť zamestnancov**

Kvalifikovanosť : 6

Nekvalifikovanosť: 0

Spolu 6 plne kvalifikovaných pedagogických zamestnankýň ( dve s vysokoškolským vzdelaním II. stupňa, dve s vysokoškolským vzdelaním I. stupňa a dve so stredoškolským odborným vzdelaním).

**3. 2.Ďalšie vzdelávanie pedagogických zamestnancov**

Dve pedagogické zamestnankyne majú 1. atestáciu

 V uplynulom školskom roku absolvovala jedna pedagogická zamestnankyňa adaptačné vzdelávanie, ktoré úspešne ukončila. Zúčastnila sa aj na seminároch *Hravá matematika –* organizovaný SPV *a Tvorba cieľov pri plánovaní-*organizovaný MPC ZA.Ostatní pedagógovia absolvovalivzdelávania s názvami*: Práca s digitálnou hračkou BEE BOT a Interaktívna tabuľa a multimédia vo vzdelávaní .*Jeden pedagóg sa zúčastnil semináru na tému ,,*Prevencia chybného držania tela a deformít chrbtice u detí materskej školy“*

Svoje vedomosti si p.uč.prehlbovali štúdiom odbornej literatúry a časopisov –*Naša škola, Predškolská výchova, Škola*, ktoré odoberá naša materská škola a štúdiom zakúpených odborných publikácií. Svoje poznatky zo štúdií a absolvovaných vzdelávaní si navzájom odovzdávali na pravidelných metodických združeniach.

Absolvované vzdelávania:

Funkčné vzdelávanie 1x

Informačno – digitálne technológie 2x

Obsahová reforma 1x

Školský manažment 1x

Kreslenie v grafickom programe Tu Xpaint 1x

1.Atestácia 2x

Interaktívna tabuľa vo VV činnosti MŠ 2x

Práca s digitálnou hračkou BEE BOT 2x

Kreslenie v grafickom programe RNA 1x

Učiť moderne, inovatívne a kreatívne 1x

Využívanie interaktívnej techniky 1x

Vplyv sociálneho prostredia na rozvoj osobnosti 2x

Počítačové grafické programy a ich využitie v edukačných procesoch výtvarnej výchovy 1x

Vytváranie pozitívnej klímy v školách a škol. zariadeniach formou soc. dialógu 1x

Orientácia v priestore a priestorová predstavivosť 1x

Využívanie interaktívnej techniky vo vyučovacom procese 1x

Rozvoj grafomotoriky pomocou výtvarných činností 1x

Uplatnenie multikultúrnej výchovy vo vyučovacom procese 1x

Uplatnenie osobnostného, sociálneho a morálneho rozvoja vo vyučovacom procese 1x

Informačno- komunikačné zručnosti pedagogických a odborných zamestnancov 1x

Interaktívna tabuľa a multimédia vo vzdelávaní 1x

**Problémové oblasti**: vzhľadom na častú chorobnosť p. učiteliek je problematické sa zúčastňovať seminárov a workshopov, pretože nie je možné zabezpečiť prevádzku materskej školy.

**4. Prezentácia na verejnosti.**

 Materská škola pravidelne prezentuje svoje aktivity článkami v regionálnych časopisoch a na webovej stránke školy, financie potrebné na jej vedenie získavame sponzorsky.

Pre rodičov sme uskutočnili **tvorivé dielne k Veľkej noci**, **jesenné tvorenie na Týždni zdravej výživy**, na ktorých mala verejnosť možnosť ochutnávania **rôznych druhov zdravých jedál.**

Deti sa prezentovali aj **kultúrnymi vystúpeniami na Dni MŠ, na vianočnej besiedke, besiedke pre mamičky** a na **rozlúčke s predškolákmi**.

Zapojili sme sa do okresnej súťaže ***Turčiansky detský trojboj,*** na ktorom sa zúčastnili predškoláci. Prezentovali sme sa aj na ***Jarnom behu mesta Vrútky***, v ktorom sme získali dva druhé miesta jedno tretie miesto.

Detské výtvarné práce boli zasielané a ocenené v rôznych **výtvarných súťažiach**:

* Vo výtvarných súťažiach organizovaných CVČ Domino – celkovo sme získali tretie miesto
* v súťaži Turiec maľovaný, v ktorej získal 2.miesto Matúško B.
* v súťaži Bohúňova paleta
* v súťaži Vesmír očami detí, práce detí boli vystavované pre verejnosť v kine Moskva v Martine

Deti MŠ prezentovali naše meno v spolupráci so ZUŠ Frica Kafendu vo Vrútkach v tanečnom vystúpení a v spomínaných výtvarných súťažiach.

Tanečné vystúpenie detí prezentovali na besiedkach pre rodičov a na kultúrnych programoch.

V rámci spolupráce s CVČ Domino sme sa zúčastnili dopravnej súťaže ***Deti, bicykel a doprava*** - získali sme 1. a 3. miesto a v súťaži ***Zimné radovánky*** 3.,5.,6.a7. miesto. Deti prezentovali MŠ v televízii Turiec dňa 26.01.2018.

**5. Aktivity školy**

* beseda so štátnou políciou spojená s praktickými ukážkami a dopravnou súťažou 9/2017
* Deň bielej paličky – 10/2017
* Deň strašidiel – odstránenie strachu z neznámeho priamou skúsenosťou 10/2017
* Týždeň zdravej výživy – 10/2017s ochutnávkami pre rodičov rôznych druhov zdravých jedál
* land art- jesenné tvorenie a zimné tvorenie
* jesenný zber papiera – získali sme umiestnenie
* plavecký výcvik v Dolnom Kubíne – 11/2017
* Mikuláš v MŠ
* koncert v ZUŠ - 12/2017
* Vianočný obed
* vianočné trhy
* lyžiarsky výcvik vo Valči – 1/2018
* Zimné radovánky 1/2018
* Deň zdravia - 1/2018
* aktivita s pracovníčkou RÚVZ – Ako sa starať o zúbky
* besedy s MP- drogová prevencia, bezpečné správanie na ulici i doma -1/ 2018,6/ 2018
* exkurzie na rôznych pracoviskách /rybárstvo, autoservis, stavebniny, pošta, záhradníctvo, železničná stanica -2/2018
* návšteva pradiarky -ukážka práce s kolovrátkom 2/2018
* otvorená hodina predškolákov pre rodičov a uč. 1. stupňa ZŠ- 2/2018
* karneval – 2/2018
* návšteva Digitalizačného centra Matice slovenskej - proces ako sa mení kniha do digitálnej podoby – 2/2018
* návštevy knižnice v Martine
* čitateľská súťaž ,,Uhádni rozprávku“ - 3/2018
* akcia Rozprávkovo – 3/2018
* tvorivé dielne – Panáčik -Separáčik
* návšteva Múzea Andreja Kmeťa- 4/2018
* akcia ,,Čistíme les“ – 5/2018
* návšteva včelára – 5/2017
* beh mesta Vrútky -5/2018
* výtvarné aktivity v ZUŠ – Umenie pre deti - 5/2018
* divadelné predstavenia – Detektív Očko, O neposlušnej Alici,....-5
* Návšteva sférického kina na tému Podmorský svet - 6/2018
* Týždeň detských radostí - 6/2018
* Deň národov - 6/2018
* Návšteva múzea slovenskej dediny - 6/2018
* Turčiansky atletický trojboj – 6/2018
* MDD v kine 1. máj – 6/2018
* Škola v prírode v Turčianskych Tepliciach- 6/2018
* Návšteva mincovne v Kremnici -6/2018
* Školská olympiáda – 6/2018
* Rozlúčka predškolákov – 6/2018
* Dopravná súťaž v spolupráci s CVČ Domino- 6/2018
* ľudové zvyky, piesne, rozprávky a hry - mesačne
* experimentálne aktivity raz mesačne
* prírodovedné aktivity Malí prírodovedci - mesačne
* ekovychádzky 4 x ročne
* aktivity k detským právam mesačne
* prosociálne aktivity mesačne
* konzultačná beseda so psychológom a špeciálnym pedagógom pre rodičov a učiteľky na tému ,,*Postupy a možnosti učiteľky pri práci s agresívnymi a hyperaktívnymi deťmi“,, Odmeny a tresty v materskej škole“.*

**6. Projekty školy**

|  |
| --- |
| Materská škola pracuje na vlastnom projekte s názvom **,,*Paletko separuje“****.* Projekt je zameraný na poznávanie a ochranu životného prostredia a separáciu odpadu. Pravidelne sme uskutočňovali eko–vychádzky, starali sa o bylinkovú záhradku, uskutočnili akciu,, Čistý les “v rámci, ktorej sme pozorovali eko– systém a vyčistili s deťmi úsek lesa, sušili liečivé byliny a varili z nich liečivé čaje. V zime sme opäť postavili vtáčiu búdku a vyrábali semienkovú guľu. V apríli sme uskutočnili v spolupráci s rodičmi tvorivé dielne s názvom Separáčik a uskutočnili výskum Rastlinky potrebujú vodu a separovali odpad spolu s deťmi. |
| V uplynulom školskom roku sme naďalej pracovali v rámci projektu ,,***Škola priateľská deťom“***, ale už iba ako škola spolupracujúca z dôvodu finančného, uskutočnili sme vianočné trhy, každý mesiac deti v rôznych aktivitách poznávali práva detí a v akcii Deň národov sa oboznámili so životom detí v iných krajinách, s ich kultúrou a národnými tradíciami. Pracovali sme s knihou ,,Čarovná hračka“ |
| V školskom projekte ***,,Na ľudovú nôtu“*** bolo cieľom sprostredkovať deťom ľudové tradície, zvyky, piesne a rozprávky. Projekt bol orientovaný na ročné obdobia a zvyky počas týchto období. V projekte boli okrem iných uskutočnené akcie ako: jesenné dobroty, Vianoce, fašiangy, navštívili sme skanzen–poznávali ľudovú architektúru, zapojili sa do výtvarnej súťaže Turiec maľovaný a navštívili múzeum A. Kmeťa, v ktorom pozorovali ľudové výrobky a nálezy z minulosti. Materskú školu navštívila ženička v kroji, ktorá deťom predviedla prácu na kolovrátku. Deti si vyskúšali spriadanie vlny a poznali výrobky z vlny. |
| V týždennom projekte **,,*Včielka Maja“*** deti pozorovali včely na lúke, výtvarne ich zobrazovali, oboznámili sa s ich úžitkom, navštívili včelára, pozorovali život včiel v úľoch a v besede so včelárom spoznali ich spôsob života a obživy, ich produkty a v experimentálnych činnostiach pozorovali ich schopnosti a zvláštnosti. |

Projekt ,, ***Hravo Zdravo*“** bol zameraný na zdravý životný štýl a realizovali sme ho v rámci Národného akčného plánu v prevencii obezity. Súčasťou projektu bol Týždeň zdravej výživy s ochutnávkou zdravých jedál, prednáška pre rodičov o zdravom stravovaní, Deň mlieka, Deň Zdravia, Školská olympiáda a rôzne triedne aktivity so zameraním na zdravé stravovanie, športové aktivity, divadelné predstavenie s danou témou a aktivity v oblasti zdravého spôsobu využívania voľného času ako výlety do prírody a pod. Škola prezentovala deťom a verejnosti rôznymi spôsobmi dôležitosť predškolského veku na určenie správneho smeru k zdravému životnému štýlu.

Projekt ***Od umenia k matematike*** zahŕňal výtvarné aktivity, ktorými sa netradičnými postupmi plnia u detí vzdelávacie štandardy ŠVP pre predprimárne vzdelávanie v oblasti Matematiky a práce s informáciami. Tento projekt má význam hlavne u detí, ktoré majú problém sa sústrediť a porozumieť úlohám z oblasti matematiky a hravou cestou a bez stresu z neúspechu ich napokon zvládnu.

Projekt ***Paletkove pracovité*** ručičky bol zameraný na oboznamovanie detí s rôznymi pracovnými profesiami, ľudovými remeslami, s prírodnými materiálmi a fyzikálnymi javmi. Súčasťou projektu boli exkurzie na rôzne pracoviská , návšteva pani, ktorá prezentovala deťom spracovanie vlny na kolovrátku a deti si samé vyskúšali tvorivé aktivity s vlnou. Do projektu boli zaradené aj experimentálne aktivity, v ktorých deti pomocou pokusov spoznali zákonitosti prírody a fyziky.

**7. Údaje o výsledkoch Štátnej školskej inšpekcie**

 Posledná komplexná školská inšpekcia bola vykonaná v roku 2011 Štátnou školskou inšpekciou .

Predmet školskej inšpekcie: Súlad školského vzdelávacieho programu so štátnym vzdelávacím programom v materskej škole.

*Závery*: ŠkVP, podľa ktorého sa uskutočňovalo predprimárnevzdelávanie v MŠ vychádzal z cieľov a princípov školského zákona a ŠVP. Obsahoval povinné oblasti, ktoré prezentovali profiláciu MŠ a jej zámery na najbližšie obdobie /spojenia umenia s reálnym životom a prírodou/.Ciele školy zodpovedali reálnym podmienkam a tradíciam / výtvarné aktivity, návštevy kultúrnych inštitúcií, športové výcviky, edukačné projekty, krúžková činnosť a pod./ súvisiacich s rozvíjaním kľúčových kompetencií, formálnym nedostatkom boli chýbajúce kontaktné údaje o škole a zriaďovateľovi.

*Stav a úroveň školského vzdelávacieho programu boli na veľmi dobrej úrovni.*

**8. Priestorové a materiálno-technické podmienky**

 Materská škola je umiestnená v rekonštruovaných priestoroch prispôsobených svojimi interiérovými a pracovnými podmienkami na prevádzku materskej školy. V priestoroch materskej školy sa nachádzajú tri triedy. V uplynulom období bola uskutočnená sanácia jednej triedy a riaditeľne. Materská škola bola vybratá do projektu na rozšírenie kapacity materskej školy, ktorá bola realizovaná od apríla 2018. Prevádzka materskej školy je v náhradnej budove v ZŠ H. Zelinovej vo Vrútkach. Prevádzka je v dvoch triedach, v ktorých sa vyučujú deti celej materskej školy. Rekonštrukcia materskej školy sa má ukončiť v najbližšom období- október 2018.

 Interiér materskej školy je vybavený novým nábytkom a postupne dopĺňaný pomôckami. V každej triede je nainštalovaná interaktívna tabuľa s projektorom a trieda je vybavená počítačom alebo notebookom. V materskej škole je internet, ktorý nevyhovoval požiadavkám školy, momentálne je v rekonštrukcii. Nábytok v triedach aj šatniach je nový a postupne sa dopĺňa o nové kusy nábytku. Potrebné je ho ešte doplniť o nové stoličky. V každej triede je zakúpený nový koberec..

 Exteriér MŠ je v spolupráci s rodičmi upravovaný a opravovaný. Bola zakúpená nová preliezačka, je potrebná oprava plota, výmena vonkajšieho kabinetu na detské dopravné prostriedky a bola vykonaná obhliadka drevín, z ktorých vyschnuté boli odstránené, je potrebné dreviny zredukovať ešte o poškodené a choré. V rámci rekonštrukcie bude vybudované ihrisko s bezpečnostným povrchom.

**9.Údaje o finančnom a hmotnom zabezpečení.**

Zriaďovateľom pridelený objem finančných prostriedkov na rok :

Mzdy: 77 000

*Náklady z pridelených finančných prostriedkov:*

- náklady ŠJ , pracovné odevy 150 eur

- čistiace prostriedky do JŠ 320 Eur

- nové nerezové stoly 1000 eur

- revízia váh 60

- drobné nákupy 220

- nové tanieriky a hrnčeky 55 eur

- náklady na Deň výživy 40 eur

- náklady na energie a prevádzku materskej školy(z toho koks cca 4000 Eur, revízia komína

 60 Eur, revízia kotolne 60 Eur, revízia elektrospotrebičov a zariadenia 310 eur

- čistiace 210 eur

- havária 150 eur

- notebook riad. 608 eur

- nákup didaktických pomôcok 745 eur

- lyžiarsky výcvik 1200 Eur

- škola v prírode 1585 Eur

- úrazové poistenie detí 210 Eur

- regál a sedačka do riaditeľne 230 eur

- drobné opravy a nákupy 215 Eur

- kancelárske potreby, tonery - 418 eur

- telefón ,voda, el. energia, internet

*Vlastné príjmy MŠ získava z finančných prostriedkov rodičov:*

Sponzorsky sa opravuje, rekonštruuje exteriér MŠ, oplotenie, nátery drevených altánkov, preliezačiek,..

Sponzorsky je škola zásobovaná papierom na kreslenie, kancelárskym papierom, toaletným papierom, tekutým mydlom, papierovými obrúskami. Niektorý výtvarný materiál, hračky, didaktické pomôcky, odborné časopisy, detské knihy, pracovné zošity, doprava na spoločné akcie, divadelné predstavenia a všetky akcie vyžadujúce financie sú hradené z účtu rodičov..

**10.Hodnotenie hlavných cieľov školy.**

 V školskom roku 2017/2018 sme pracovali podľa školského vzdelávacieho programu názvom ,,*Paletko“.*

Hlavnými cieľmi na školský rok boli:

1. Rozvíjať detskú osobnosť so zdravým sebavedomím, viesť deti k zdravému sebahodnoteniu, k samostatnému získavaniu informácii a tak sa učiť samostatne riešiť problémy každodenného života, prezentovať a obhajovať svoje získané poznatky a názory a prijímať názory iných a tým rozvíjať empatiu a toleranciu.
2. Rozvíjať individuálne potreby dieťaťa, úzko spolupracovať s rodinou a tým stimulovať sociálny, emocionálny a morálny vývin dieťaťa s dodržiavaním etických a národných hodnôt a konzultáciami s rodičmi predchádzať vzniku výchovných problémov.
3. Podporovať rozvoj zdravého životného štýlu aktivitami v projekte Hravo- Zdravo
4. Priamym pobytom v prírode upozorňovať deti na problémy dnešného sveta, viesť deti k hodnoteniu životného prostredia, k jeho ochrane ako dôležitej súčasti života človeka.
5. Spojením výtvarných aktivít s učením podporovať ľahší proces získavania a upevňovania poznatkov a zručností, utvárať u detí záujem o umenie, podchytiť začiatky talentu.
6. V spolupráci s rodinou a CPPPaP odstraňovať problémy so zaškolenosťou.

V rámci pedagogického procesu sme deti motivovali, ponúkali im nové poznatky a skúsenosti, ako aj cestu k ich získaniu, opakovali a precvičovali zapamätávanie si poznatkov, kontrolovali, hodnotili a diagnostikovali úroveň zvládnutia činností, hier a vytýčených cieľov. Plánovali sme ciele zodpovedajúce schopnostiam a možnostiam detí, rešpektovaním individuálnych osobitostí. Na dosiahnutie cieľov sme využívali aktivizujúce, inovatívne metódy, formy a prostriedky s dôrazom na uplatňovanie zážitkového učenia sa na základe vlastnej motivácie a skúsenosti. Hlavným prostriedkom rozvoja osobnosti dieťaťa a a hlavnou výchovno- vzdelávacou metódou bola hra. V pedagogickom prístupe sme venovali zvýšenú pozornosť rozvíjaniu emocionálnej stránke osobnosti dieťaťa, rešpektovali sme dieťa ako osobnosť, jeho práva, ale aj zmyslu pre plnenie požiadaviek a vytváranie osobnej zodpovednosti.

**V hrových činnostiach** sme plnili úlohy z oblasti prosociálnej výchovy. Podporovali sme vytváranie kamarátskych vzťahov, deti sa učili riešiť konflikty, vzájomne si pomáhať, ospravedlniť sa a správať sa zodpovedne. Najprv sme spoločne s deťmi utvárali a potom prehlbovali a upevňovali pravidlá správania sa detí. Deti sa vedia dohodnúť a podeliť sa o hračku. Deti mali možnosť sa hrať v skupinových hrách aj individuálne. Aj počas hrových činností deti plnili vopred naplánované vytýčené ciele. Dbali sme, aby aj hry podľa voľby detí boli zmysluplné.

**Problémová oblasť**: deti treba neustále viesť k šetrnému zaobchádzaniu s hračkami

**V zdravotných cvičeniach** sme využívali rôzne telocvičné náradie a náčinie, uplatňovali cvičenie podľa riekaniek, so sprievodom hudby a rytmických nástrojov. Prostredníctvom zdravotných cvikov sme upevňovali správne držanie tela, precvičovali všetky svalové oblasti, rozvíjali lokomočné pohyby, rôzne pohybové zručnosti a utvárali kladný vzťah k cvičeniu a k pohybu. V súťaživých pohybových aktivitách sme rozvíjali spolupatričnosť, vzájomnú podporu, športového ducha a zmysel pre fair play. Deti veľmi rady športujú, cvičia s radosťou a snažia sa dodržiavať zvolené pravidlá. Prehru zvládajú ešte ťažko.

**Vo vzdelávacích aktivitách** sme využívali a uplatňovali spontánne i zámerné učenie, zaraďovali sme ich počas všetkých činnosti podľa potreby. Deti najradšej obľubujú experimentovanie a prácu s interaktívnou tabuľou. Využívali sme vzniknuté náhodné situácie ale aj plánované aktivity. Vo zvýšenej miere sme využívali skupinové činnosti a činnosti jednotlivca. V skupinovej práci sa deti postupne učia dohodnúť a spolupracovať. Na najnižšiu mieru sme eliminovali frontálne učenie. V kladení výchovno-vzdelávacích požiadaviek sme sa snažili pristupovať individuálne ku každému dieťaťu, zadávali úlohy tak, aby dieťa progresívne rozvíjali a zároveň motivovali k zlepšeniu a nie odrádzali od činnosti.

**Problémová oblasť:** V poslednej dobe pribúda detí s poruchami sústredenia sa na činnosť primeraný čas.

**Digitálne kompetencie**

Deti veľmi obľubujú činnosti s PC či IT, ale je potrebné ich usmerňovať a viesť. V edukačnom procese sme využívali počítač IT, Bee- Bot, fotoaparát, MP prehrávač čím sme rozvíjali digitálnu gramotnosť a schopnosť používať internet. Na interaktívnej tabuli sme mali možnosť v plnej miere rozvíjať informačné kompetencie detí a základy digitálnych technológii.Využívali sme rôzne učebné softvéry napr. Dopravná výchova, Vševedka v rôznych prostrediach, Dieťa a svet, Geometria pre najmenších a iné, vo výtvarných aktivitách RNA a iné, ktoré ma MŠ zakúpené. Prezentácie a úlohy si dokážu pripraviť aj učiteľky samy.

**Komunikačné kompetencie**

Komunikačné kompetencie sme rozvíjali vo všetkých činnostiach počas dňa. Deti komunikujú rady, dokážu vyjadriť svoje myšlienky, pocity, potreby a požiadavky a zážitky formou jednoduchých aj zložitejších viet a súvetí. U detí je potrebné rozvíjaťgramatickú správnosť, správnu výslovnosť. Rozširovali sme slovnú zásobu a súvislé vyjadrovanie. Postupne sa u detí zdokonaľovala výslovnosť hlások, správna intonácia slovenského jazyka. Deti sa medzi sebou v komunikácii nehanbia, sú otvorené a v komunikácií s dospelými sú slušné a zdvorilé. Prostredníctvom pripravených vzdelávacích aktivít sme stimulovali spontánny rečový prejav, schopnosť rešpektovať hovoriaceho a osvojovať si pravidlá dialógu. Rozvíjali sme kultivovaný prejav s využívaním artikulačných, rečových, sluchových a rytmických hier so slovami, slovné hádanky, spevácke činnosti, spoločné rozhovory, rozprávanie zážitkov, príbehov podľa obrázkov, skutočnosti, prednes, recitácia, dramatizácia, grafické napodobňovanie symbolov, tvarov, čísel, písmen. Rešpektovali sme vekové možnosti každej skupiny. V mladšej vekovej skupine sme viedli k schopnosti vypovedať myšlienku a k odvahe k rečovému prejavu. Reč bola pozitívne ovplyvňovaná podnetnosťou prostredia v triede, rekvizitami, učebnými pomôckami knihami, encyklopédiami, maľovaným čítaním, čo podporovalo aj predčitateľskú gramotnosť. Deti majú v triedach centrá kníh, ktoré sú označené podľa druhu - vzdelávacie, rozprávkové a leporelá. Manipuláciou s knihami, encyklopédiami, návštevou knižnice sa deti oboznamovali s písanou formou jazyka, s rôznymi druhmi kníh a žánrov, poznávali nové slová v spojitosti tvorby slovesného umenia. Zamerali sme sa na rozvoj kontextového, významového , ortografického a fonologického procesora.

Cudzí jazyk si deti osvojovali v krúžku anglického jazyka v najstaršej vekovej skupine pod vedením lektora, pracovalo v ňom **20** detí.

**Problémové oblasti :** Najväčší nedostatok bol opäť vo výslovnosti. Spolupracovali sme s SCŠPP v Martine pracovníčka centra pracovala so skupinou detí so zlou výslovnosťou. Problémy boli opäť aj s udržaním pozornosti a počúvaním druhého a dodržiavaním pravidiel dialógu.

**Matematické kompetencie a kompetencie v oblasti vedy a techniky**

Počas celého dňa mali deti vytvorené podmienky na skúmanie a experimentovanie v experimentálnych kútikoch. Pravidelne mesačne sme uskutočňovali prírodovedné a experimentálne činnosti, počas ktorých objavovali súvislosti a vzťahy prírodných úkazov či fyzikálnych zákonitostí. Dôležitá bola motivácia a zvedavosť detí, ktorú sme využívali na prekonávanie prekážok v učení a zaraďovaním netradičných stratégií a tvorivých aktivít a využívaním prvkov moderného umenia.. Najviac sa nám osvedčila hra a praktické činnosti.

V hodnotení sme často využívali pochvalu a sebahodnotenie, hodnotenie iných a podporovali zdravé sebavedomie.Rozvíjali sme elementárne základy kritického a tvorivého myslenia, riešenie problémov pri uplatňovaní vlastných predstáv a poznatkov, využívali sme pokus a omyl a iné aktivizujúce metódy. Využívali sme netradičné formy, exkurzie, zážitkové učenie, praktické činnosti, pozorovanie, zadávanie úloh aj domov. Viedli sme deti k samostatnému získavaniu informácií prostredníctvom kníh a internetu. Pri práci s knihami, s detskými encyklopédiami si mohli overiť už aj získané vedomosti. U predškolákov sme sa zamerali  na oblasti, ktoré sa ukázali ako problémové, rozvíjali sme smerovú orientáciu vľavo – vpravo, poznávanie geom. tvarov a telies v praktických činnostiach a pod.

Pri oboznamovaní sa so živou i neživou prírodou sme kládli dôraz na ochranársky postoj k životnému prostrediu, kladný vzťah k zdravým potravinám, k čistej vode, k separovaniu odpadkov a k prevencii pred znečisťovaním a poškodzovaním životného prostredia.

 Základy bezpečného správania sa na ceste a uvedomovanie si pravidla cestnej premávky vidieť a byť videný sme upevňovali prakticky v teréne a na dopravnom ihrisku a v dopravnej súťaží, nakoľko sa ukázalo, že teoretické vedomosti deti je potrebné ešte utvrdiť v praxi.

**Problémová oblasť:** slabá výdrž k vyriešeniu problému

**Psychomotorické kompetencie**

Hrubú motoriku sme rozvíjali v rôznych pohybových činnostiach a sezónnych činnostiach, ktoré boli u detí veľmi obľúbené. Rozvíjali sme sebaobslužné činnosti, každodenne sme využívali pobyt vonku a  školskú záhradu na pohybové aktivity a rôzne telocvičné náradie, ktoré mali deti k dispozícii v každej triede.

Okrem hrubej motoriky sme sa venovali aj jemnej motorike, ktorá zaostávala, najmä v oblasti správneho úchopu grafického materiálu. Snažili sme sa ho cvičiť využívaním netradičných grafických materiálov. Jemnú motoriku sme rozvíjali hrou s rôznymi skladačkami, strihali sme, naliepali, tvorili z rôznych materiálov a osobitnú časť sme venovali grafomotorike. Predškoláci pracovali s pracovnými zošitmi a okrem toho sme využívali aj iné dostupné pomôcky ako kresba na IT,...pozornosť sme venovali viazaniu šnúrok, jedeniu s príborom a udržiavanie poriadku pri pracovných činnostiach.

**Problémové oblasti:**

 Nesprávne držanie grafického materiálu a nízka úroveň grafomotoriky.

V januári sa uskutočnil lyžiarsky výcvik vo Valči s deťmi 5-6 v spolupráci Yettiland. Zúčastnilo sa ho 28 detí.

V októbri sa uskutočnil plavecký výcvik v Dolnom Kubíne . Zúčastnilo sa ho 28detí.

V júni sa uskutočnila škola v prírode v Turčianskych Tepliciach v počte 18 detí.

Na konci školského roka sme organizovali školskú olympiádu a pravidelne sme sa pripravovali na Turčiansky trojboj, ktorého sme sa zúčastnili v máji Na  Jarnom behu primátora vo Vrútkach sme obsadili tri miesta.

**Sociálne kompetencie a personálne kompetencie**

Rozvíjali sme u detí mravné návyky a kultúrne správanie. Poukazovali sme prostredníctvom príbehov na krásy dobra, múdrosti a lásky. V rámci projektu Škola priateľská deťom sme deťom pomocou príbehov, rozprávok, bájok, tvorivej dramatiky a iných foriem poukazovali na dôsledky zla a nevhodného správania. Učili sme deti vzájomnej tolerancii, riešeniu konfliktov dohodou. Dbali sme na spravodlivé riešenie problému. Využívali sme často pochvalu a dohovor namiesto trestu.

 U predškolákov bolo potrebné, aby dieťa zvládlo nápor na svoju osobu pri nástupe do ZŠ. Pre to zvládnutie sme rozvíjali schopnosť sebareflexie, dokázať správne vyhodnotiť svoje správanie a zmeniť ho. Sebahodnotenie sme rozvíjali vhodnými aktivitami inscenačného charakteru, metódou tvorivej dramatiky, rolovej hry, kde sme v modelových situáciach analyzovali správanie jednotlivých osôb, tým si dieťa uvedomovalo hrané situácie viaczmyslovo.

.

**Problémové oblasti:**

Najväčším problémom je stále agresia detí, slovné napádanie a vysmievanie sa. Prípady sme konzultovali s rodičmi, poskytli odbornú literatúru, zorganizovali prednášku. V niektorých prípadoch sa podarilo tieto prejavy eliminovať.

V rámci úspešného zaškolenia detí sme spolupracovali s CPPPaP v Martine a bola vykonaná depistáž školskej pripravenosti detí.

 .

Využívali sme rozličné stratégie, aby sa u detí získané poznatky udržali v pamäti, čo najdlhší čas.

Naša MŠ aj tento rok využívala vo výchovno- vzdelávacej činnosti výtvarné umenie a jej rôzne formy, aby deťom zatraktívnila cestu poznania a aby prostredníctvom citových zážitkov a tvorivých aktivít si ľahšie zapamätali získané vedomosti. V projekte Od umenia k matematike sme výtvarnými aktivitami plnili úlohy z oblasti matematiky.Deti vnímali rôzne umelecké diela, ktoré sme následne interpretovali, oboznámili sa s pojmami portrét, pracovali s umením land art, pop art, eat -art, body- art, opart, readymade, tvorili ako konštruktivisti, vnímali abstraktné obrazy, vytvárali koláž, frotáž, asambláž, geometrickú abstrakciu a iné.

**11. Voľnočasové aktivity**

Spolupracovali sme s ZUŠ F. Kafendu vo Vrútkach. Deti 5-6 ročné navštevovali výtvarný krúžok, ich práce boli prezentované v mnohých výtvarných súťažiach. Hudobno-pohybové kompetencie mali nadmieru rozvinuté dievčatá i chlapci a svoje schopnosti využívali v triede a motivovali aj iné deti a zúročili ich v tanečnom krúžku v spolupráci so ZUŠ Frica Kafendu vo Vrútkach. Tanečný krúžok navštevovali deti 5-6 ročné. Mladšie deti pracovali v pohybovom krúžku pod vedením p. učiteliek.

V spolupráci s CVČ deti navštevovali krúžok ,,Hravá angličtina“

Aj v uplynulom šk. roku sme boli **Škola spolupracujúca s projektom Škola priateľská deťom**. Do Týždňa detských radostí sme zaradili aj Deň národov, v ktorom deti spoznali zvyky, kultúru a jedlo jednotlivých národov, organizovali sme vianočné trhy-

**10. Spolupráca s rodinou a ostatnou komunitou.**

 V rámci spolupráce s rodičmi sme na školskom dvore sme opäť natreli drevené altánky, lavičky, zadovážili nové lavičky, preliezačky, opravili a natreli hlavnú bránu a bráničku, upravili kvetinový záhon, bylinkovú záhradku, položili zámkovú dlažbu pred vstupom do materskej školy, ktorú sme sponzorsky získali od rodiča.Spolupráca s rodinou je na veľmi dobrej úrovni,či už v materiálnej pomoci alebo pri príprave aktivít pre deti, aj účasťou na spoločných stretnutiach a v spolupráci na akciách školy. Na začiatku šk. roka sa uskutočnili triedne schôdzky s názvami ,,Máme doma predškoláka“ a Máme doma škôlkára. Rozvíjali sme kultúrne povedomie rodičov o netradičných umeleckých dielach moderného umenia prezentovaním prác detí vytváraných v štýloch moderného umenia.

Uskutočnili sme tieto akcie:

-Týždeň zdravej výživy s ochutnávkou jedál z ovocia a zeleniny pre rodičov a prednáškou

- Deň strašidiel

- Mikuláš

- vianočná besiedka

- výroba ozdôbky na stromček

- vianočné trhy

- beseda so psychológom

- karneval

- Rozprávkovo- čítanie na doma

- tvorivé dielne land- art

- otvorená hodina predškolákov

- tvorivé dielne Panáčik Separáčik

- besiedka pre mamičky

- oslava a darčeky na MDD

- Dni MŠ- vystúpenie detí

- rozlúčka predškolákov

- spoločná brigáda

- fotenie detí

- depistáž školskej pripravenosti

- logopedické skupinové aktivity

Spolupracovali sme so **ZŠ H. Zelinovej vo Vrútkach** v rámci ľahkého prechodu deti do ZŠ a zápisu do ZŠ. Spolupráca prebiehala aj medzi **mestskou a štátnou políciou** spoločnými aktivitami na témy: doprava, drogy, slušné správanie na ulici. Pozornosť sme venovali rozvoju **spolupráce s firmou Brantner - Martin**, **Mestskou knižnicou v Martine**, **s digitalizačným centrom Slovenskej národnej knižnice vo Vrútkach, so ZUŠ Frica Kafendu a CVČ DOMINO**, v spolupráci s **FALCK** sme uskutočnili Deň zdravia. Spolupracovali sme aj s včelárom.

 V rámci školskej pripravenosti sme spolupracovali s **Centrom pedagogicko-psychologického poradenstva a prevencie v Martine**– depistáž školskej pripravenosti a v rámci odstraňovania nesprávnej výslovnosti detí **so SCŠPP v Martine**.

Vytýčené ciele sa nám podarilo splniť a do budúceho školského roku navrhujeme tieto odporúčania:

* upraviť interiér zrekonštruovanej materskej školy po stránke estetickej- výzdoba, nástenky, obrázky....
* vybaviť nábytkom novú triedu
* založiť novú školskú knižnicu
* pripraviť oslavu 70.výročia založenia MŠ
* doplniť školský dvor o novú preliezku

 **Vyjadrenie Rady školy pri MŠ Francúzskych partizánov vo Vrútkach :**

 Rada školy schválila Správu o výchovno-vzdelávacej činnosti, jej výsledkoch a podmienkach v Materskej škole na Ulici francúzskych partizánov vo Vrútkach za školský rok 2017/2018 dňa 27. 09. 2018.